วันที่4หลังจากผ่าฟันคุดมีอาการคอด้านในบวมทำให้กลืนน้ำลายดื่มน้ำเเล้วเจ็บมาก อาหารก็ทานแทบไม่ได้ มันเกิดจากการอักเสบหรือติดเชื้อของการผ่าฟันคุด หรือว่าทอมซิลอักเสบคะ
สวัสดีค่ะ การผ่าฟันคุดเป็นการทำการหัตถการในช่องปากอย่างนึง ที่จะทำให้เกิดแผลเปิดตรงเหงือกซึ่งแพทย์จะเย็บปิดมาให้ หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้จากที่กล่าวมา หลังการทำหัตถการนี้ สามารถที่จะมีอาการเจ็บ ปวด บวม ทำให้กินอาหารได้ลำบากในช่วง 1-4 วันแรก หลังจากนั้น อาการจะค่อยๆดีขึ้นได้ ส่วนจะเป็นทอนซิลอักเสบหรือไม่ ต้องได้รับการตรวจร่างกายดูบริเวณต่อมทอนซิลร่วมด้วยว่ามีอาการบวม แดง มีหนองด้วยหรือเปล่าหากหลังจากนี้ไป ยังปวดมากขึ้นเรื่อยๆ มีกลิ่นเหม็นผิดปกติในปาก แผลปวด บวม แดง มีเลือดหรือหนองไหล ควรกลับไปพบทันตแพทย์ที่ดูแล ในเบื้องต้น ควรรับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้